തളിപ്പറമ്ബിലെ ലീഗ് തര്ക്കം: പുതിയ കമ്മിറ്റിക്ക് ഐക്യദാര്ഢ്യവുമായി അള്ളാം കുളം വിഭാഗത്തിന്റെ ശക്തിപ്രകടനം കണ്ണൂര് ജില്ലാ കമ്മറ്റിയുടെ നടപടി അംഗീകരിക്കില്ലെന്ന് പുതിയ മുസ്ലിം ലീഗ് മുന്സിപ്പല് കമ്മറ്റി നേതാക്കളുടെ പ്രതികരണത്തിന് അടിവരയിട്ട് അള്ളാം കുളം മുഹമ്മദ് അനുകൂലികള് തളിപ്പറമ്ബില് പ്രകടനം നടത്തി. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം പുതുതായി രൂപികരിച്ച മുസ്ലിം ലീഗ് മുന്സിപ്പല് കമ്മറ്റിയ്ക്ക് ഐക്യദാര്ഡ്യം പ്രഖ്യാപിച്ച് കൊണ്ടും, സസ്പെന്റ് ചെയ്യപ്പെട്ടവര്ക്ക് പിന്തുണ പ്രഖ്യാപിച്ച് കൊണ്ടുമാണ് അള്ളാം കുളം വിഭാഗത്തിലെ നൂറിലേറെ പ്രവര്ത്തകര് പ്രകടനം നടത്തിയത്. അള്ളാം കുളം മുഹമ്മദ് അനുകൂലികള് നടത്തിയ പ്രകടനം മന്നയില് നിന്ന് ആരംഭിച്ച് കപ്പാലം വഴി മാര്ക്കറ്റ് റോഡ് വഴി നഗരം ചുറ്റി ഹൈവേ പള്ളിയ്ക്ക് സമീപം സമാപിച്ചു. ഗ്രൂപ്പ് പ്രശ്നങ്ങളുടെ ഭാഗമായി കഴിഞ്ഞ ദിവസം തളിപ്പറമ്ബില് പുതുതായി രൂപികരിച്ച മുസ്ലിം ലീഗ് മുന്സിപ്പല് കമ്മറ്റിക്കും ഇതിനു നേതൃത്വം നല്കുന്നവര്ക്കുമെതിരെയുളള ജില്ലാകമ്മറ്റി നടപടികള് തളളിക്കളയുന്ന പ്രകടനമാണ് തളിപ്പറമ്ബില് നടന്നത്. തളിപ്പറമ്ബിലെ ഇരു വിഭാഗത്തിലെയും നോതാക്കള്ക്കെതിരെയും പുതിയ കമ്മറ്റി ഭാരവാഹികള്ക്കെതിരെയും നടപടിക്ക് ജില്ലാ കമ്മറ്റി നിര്ദ്ദേശം നല്കിയിരുന്നു. മാഫിയകളില് നിന്നും രക്ഷിച്ച് പാര്ട്ടിയെ ശുദ്ധീകരിക്കുന്നതിന് നേതൃത്വം നല്കുന്നവര്ക്കെതിരെയുളള ജില്ലാ നേതൃത്വത്തിന്റെ നടപടി പാര്ട്ടിയെ ജീവനു തുല്ല്യം സ്നേഹിക്കുന്ന പ്രവര്ത്തകരോടുളള വെല്ലുവിളിയാണെന്ന് പുതിയ കമ്മറ്റി ഭാരവാഹികള് വ്യക്തമാക്കിയിരുന്നു. പ്രകടനത്തിന് എ.പി ഉമ്മര്, കെ.വി അസുഹാജി, പാലക്കോടന് മജീദ്, പി. അബ്ദുല് റഹീം, ഐച്ചേരി മുഹമ്മദ് കുഞ്ഞി എന്നിവര് നേതൃത്വം നല്കി. ഹൈവേ പള്ളിയ്ക്ക് സമീപം നടന്ന സമാപന യോഗത്തില് പുതിയ മുസ്ലിം ലീഗ് മുന്സിപ്പല് കമ്മറ്റി ജന. സെക്രട്ടറി കെ. മഹമ്മദ് ബഷീര് പ്രവര്ത്തകരുടെ ഐക്യധാര്ഡ്യത്തിന് നന്ദി പറഞ്ഞു. സി.പി.എമ്മിന്്റെ ചാപ്പ കുത്തി ഞങ്ങളെ ഒറ്റപ്പെടുത്താനുള്ള കുപ്രചരണങ്ങള് പ്രവര്ത്തകര് തള്ളിക്കളയണം : കെ. മുഹമ്മദ് ബഷീര് തങ്ങള് ഉന്നയിച്ച വിഷയങ്ങള് ശരിവെക്കുന്നതാണ് ജില്ലാ കമ്മറ്റി നടപടിയെന്ന് പുതിയതായി പ്രഖ്യാപിച്ച മുസ്ലിം ലീഗ് തളിപ്പറമ്ബ് മുനിസിപ്പല് കമ്മറ്റി ജനറല് സെക്രട്ടറി കെ. മുഹമ്മദ് ബഷീര് പറഞ്ഞു. പാര്ട്ടി ശുദ്ധീകരണത്തിന് മുന്നിട്ടിറങ്ങിയതിന്്റെ പേരില് നടപടിയെടുക്കാനിറങ്ങിയാല് അത് തളിപ്പറമ്ബിലെ ഭൂരിപക്ഷം അണികള്ക്കെതിരെയുള്ള വെല്ലുവിളിയായിരിക്കുമെന്നും അദ്ധേഹം പ്രതികരിച്ചു. സമാന്തര കമ്മറ്റി രൂപീകരിച്ചതിന്്റെ പേരില് സസ്പെന്ഡ് ചെയ്ത വിവരം ചന്ദ്രിക പത്രത്തിലൂടെയാണ് അറിഞ്ഞതെന്നും. മാഫിയകളുടെ കൈയ്യില് അകപ്പെട്ട തളിപ്പറമ്ബിലെ ലീഗ് പാര്ട്ടിയില് നിന്ന് അണികളുടെ കൊഴിഞ്ഞുപോക്ക് ഇല്ലാതാക്കാനും പാര്ട്ടിയെ ശുദ്ധീകരിക്കാനും ഉദ്ദേശിച്ചാണ് പുതിയ കമ്മറ്റിക്കുണ്ടാക്കിയത്. ഇത് തളിപ്പറമ്ബിലെ പാര്ട്ടിയെ ജീവനു തുല്യം സ്നേഹിക്കുന്ന ഭൂരിഭാഗം ലീഗ് പ്രവര്ത്തകരുടെ വികാരമാണ്. ഇതിന്്റെ പേരിലുള്ള സസ്പെന്ഷന് അംഗീകരിക്കില്ല. അതേ സമയം ഞങ്ങള് ഉന്നയിച്ച കാര്യങ്ങള് ശരിവെച്ചു കൊണ്ട് ചിലരെ ശിക്ഷിച്ചുയെന്ന് വരുത്തി തീര്ത്തത് കള്ളനെ പിടികൂടി തൊണ്ടി മുതല് കള്ളന് തന്നെ നല്കിയത് പോലെയാണ്. സി.പി.എമ്മിന്്റെ ചാപ്പ കുത്തി ഞങ്ങളെ ഒറ്റപ്പെടുത്താനുള്ള കുപ്രചരണങ്ങള് പ്രവര്ത്തകര് തള്ളിക്കളയണം. സി.പി.എമ്മിന്്റെ കൂടാരം കയറിയവര് ആരാണെന്ന് കാലം തെളിയിക്കും. കമ്മറ്റി രൂപീകരണത്തിന് ശേഷം നിലവില് വന്ന എല്ലാ ഘടകങ്ങളുടെയും തുടര് പ്രവര്ത്തനം സംബന്ധിച്ച് പ്രാഥമിക ചര്ച്ചകള് നടന്നു. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read മലപ്പുറത്ത് മുസ്ലിം ലീഗ് ഭരണത്തിലുള്ള 60 ഗ്രാമ പഞ്ചായത്തുകളില് ഇനി സാര് വിളിയില്ല കണ്ണൂര് ജില്ലയിലെ മുസ്ലീം ലീഗിനകത്തെ വിഭാഗീയത : പ്രശ്ന പരിഹാരത്തിനായി രണ്ടംഗ സമിതി കോവിഡ് മൂന്നാം തരംഗത്തെ പ്രതിരോധിക്കാനൊരുങ്ങി തളിപ്പറമ്ബ നഗരസഭ തളിപ്പറമ്ബ് മന്നയില് 10 ദിവസത്തിനകം മുസ് ലിം ലീഗ് തളിപ്പറമ്ബ് മുനിസിപ്പല് കമ്മറ്റി ഓഫീസ് ഉദ്ഘാടനം നടക്കുമെന്നും സംഘടനാ പ്രവര്ത്തനവുമായി ശക്തമായി മുന്നോട്ട് പോകുമെന്നും കെ.മുഹമ്മദ് ബഷീര് പറഞ്ഞു.